รัฐมนตรีว่าการกระทรวงสาธารณสุข ยืนยัน อสม.จะได้รับค่าตอบแทนปฏิบัติหน้าที่ช่วงโควิด-19 แพร่ระบาดเต็มจำนวนอย่างแน่นอน
รัฐมนตรีว่าการกระทรวงสาธารณสุข ยืนยัน อสม.จะได้รับค่าตอบแทนปฏิบัติหน้าที่ช่วงโควิด-19 แพร่ระบาดเต็มจำนวนอย่างแน่นอนนายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข กล่าวว่า ขณะนี้รายงานสถานการณ์และมาตรการต่างๆ ของทุกหน่วยงาน รวมอยู่ที่ศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 (โควิด-19) หรือ ศบค.ซึ่งกระทรวงสาธารณสุข เป็นฝ่ายสนับสนุน หากมีมาตรการหรือข้อมูลที่สำคัญก็จะเสนอต่อ ศบค.เพื่อพิจารณา พร้อมยืนยัน อสม.ที่ลงพื้นที่ปฏิบัติงานช่วงโควิด-19 แพร่ระบาด ได้รับเงินค่าตอบแทนอย่างแน่นอน ส่วนกรณีที่มีการร้องเรียนตรวจสอบแล้วพบว่ามีข้อผิดพลาดเรื่องการโอนเงิน พร้อมย้ำว่า อสม.จะได้รับเงินครบตามจำนวนนอกจากนี้ ยังกล่าวถึงความคืบหน้าการพัฒนาวัคซีนโรคโควิด -19 ว่า ได้มอบหมายให้สถาบันวัคซีน ไปหารือกับมหาวิทยาลัยต่างๆ ซึ่งขณะนี้ทราบว่าได้ดำเนินการทำบันทึกข้อตกลง กับมหาวิทยาลัยแห่งหนึ่งที่จีนแล้ว โดยได้มีการศึกษาและทำวิจัยด้วยกัน โดยตนเองนั้น ได้เรียกให้ผู้อำนวยการสถาบันวัคซีนมาหารือ โดยเน้นย้ำ ให้ว่าการทำบันทึกข้อตกลง ไทยจะต้องไม่เสียเปรียบ เรื่องการเข้าถึงวัคซีนอย่างพร้อมกันและยุติธรรมทั้งสองฝ่าย